Asbesti on terveydelle vaarallinen luonnonkuitu, jota on käytetty erityisesti 1960- ja 1970-luvuilla useissa erilaisissa rakennusmateriaaleissa. Kun näitä materiaaleja työstetään, esimerkiksi poistetaan laattoja pesuhuoneen seinästä tai lattiasta, asbestikuidut vapautuvat sisäilmaan ja kulkeutuvat ihmisten hengitysteihin, ellei työntekijöiden suojaus ole kunnossa. Kuidut ovat kooltaan niin pieniä, että kulkeutuvat aina keuhkorakkuloihin asti. Keuhkoissa ne voivat aiheuttaa mm. asbestoosin. Tämän takia on tärkeää tietää, onko rakenteissa asbestia.